U nacrtu izmjene proračuna (NIP) br. 5/2021 Komisija je predložila da se nastavi pružati potpora u Turskoj najugroženijima od oko 3,7 milijuna izbjeglica iz sukoba u Siriji i šire. Konkretno, ukupni iznos od 325 milijuna EUR u odobrenim sredstvima za preuzimanje obveza potreban je da bi se mogla nastaviti pružati humanitarna pomoć izbjeglicama u Turskoj i to proširenjem pokrivenosti potpore iz Mreže za hitnu socijalnu pomoć (ESSN), iz koje se šalju mjesečni gotovinski prijenosi za više od 1,5 milijuna izbjeglica. Kako bi osigurala taj iznos, Komisija je predložila da se puni iznos nedodijeljene razlike do gornje granice u okviru naslova 6. „Susjedstvo i svijet” od 149,6 milijuna EUR za 2021. objedini sa 100,4 milijuna EUR odobrenih sredstava za preuzimanje obveza u okviru omotnice za humanitarnu pomoć za 2021. i još 75 milijuna EUR iz proračunske linije za humanitarnu pomoć za 2022. Kad je riječ o odobrenim sredstvima za plaćanje, Komisija je u NIP-u 5/2021 najavila da će učinak nastavka djelovanja na plaćanja za 2022. biti uključen u pismo izmjene nacrta proračuna za 2022.

Kako je predviđeno u točki C dijela II. Međuinstitucionalnog sporazuma (IIA) , Komisija je provjerila najnovije dostupne informacije o sporazumima o partnerstvu u održivom ribarstvu (SFPA) i preispitala je očekivane potrebe za 2022. na temelju razvoja pregovora s uključenim trećim zemljama. Na temelju tog preispitivanja Komisija predlaže da se odobrena sredstva za preuzimanje obveza u iznosu od 54 milijuna EUR i odobrena sredstva za plaćanje u iznosu od 51 milijun EUR iz pričuve (proračunski članak 30 02 02) prenesu u operativni članak (08 05 01 Uspostava okvira upravljanja ribolovnim aktivnostima koje provode ribarska plovila Unije u vodama trećih zemalja). Taj proračunski neutralan prijenos odnosi se na sporazume o ribarstvu s Gabonom, Mauritanijom i Cookovim otocima, za koje su postignuti sporazumi i čija će privremena primjena početi do sredine studenoga.

Komisija na temelju tih ažuriranja predlaže povećanje procijenjenih rashoda za poljoprivredu za 70 milijuna EUR u odnosu na nacrt proračuna za 2022. Za pokrivanje potreba EFJP-a za 2022. potrebna su odobrena sredstva za preuzimanje obveza u iznosu od 40 368,9 milijuna EUR, u koji je uključen iznos od 497,3 milijuna EUR za Pričuvu za krize u poljoprivrednom sektoru. Taj ukupni iznos i dalje je ispod neto iznosa EFJP-a od 40 639 milijuna EUR, pri čemu razlika do gornje granice iznosi 270,1 milijun EUR. To znači da će se financijska disciplina primijeniti samo za uspostavu pričuve za krize u poljoprivrednom sektoru za proračunsku godinu 2022.

EPPO je počeo s radom 1. lipnja 2021., a čini se da je broj predmeta u prvim operativnim mjesecima u skladu s početnom procjenom EPPO-a: broj neriješenih predmeta i novih predmeta u okviru njegovih postupaka raste iz mjeseca u mjesec. Zbog toga Komisija predlaže prilagodbu proračuna EPPO-a i kadrovskih resursa za 76 radnih mjesta u planu radnih mjesta (62 radna mjesta AD i 14 radnih mjesta AST), 13 ugovornih djelatnika i 29 upućenih nacionalnih stručnjaka. To povećanje predlaže se za razdoblje od tri godine (2022.–2024.) kako bi se EPPO-u omogućilo rješavanje neriješenih predmeta u razumnom roku. Komisija će stoga. ponovno ocijeniti kadrovsku situaciju EPPO-a krajem 2023 do kada bi trebalo prevladati neizbježne zaostatke od početka rada, pa će imati jasniju sliku optimalne razine opterećenja predmetima u tom novom tijelu. Ta analiza uzet će se u obzir u prijedlogu proračuna i broja zaposlenika za buduće godine. Kako bi se pokrili dodatni troškovi osoblja u 2022. i uzimajući u obzir prosječno polugodišnje zapošljavanje, Komisija predlaže povećanje odobrenih sredstava za 7,5 milijuna EUR u odnosu na nacrt proračuna za 2022.

Komisija se u okviru tekućeg VFO-a obvezala na stabilnu kadrovsku politiku. Međutim, važni politički izazovi koje treba riješiti, od mjera za suočavanje s pandemijom bolesti COVID-19 do borbe protiv klimatskih promjena, povećavaju potrebu za visokokvalificiranim službenicima za politiku s odgovarajućim profilom, u funkcijskoj skupini administratora. Umjesto da se zatraže dodatna sredstva za suočavanje s tim izazovima, predlaže se da se za 2022. dodatnih 90 radnih mjesta AST6 promijeni u 90 radnih mjesta razine AD5. To će u središnjoj proračunskoj liniji za plaće dovesti do proračunskih ušteda u iznosu od 0,956 milijuna EUR.

10.2.3. Prilagodbe planova radnih mjesta ESVD-a i Komisije s obzirom na prijenos dokumenata o unutarnjem tržištu koji se odnose na zapadnoeuropske države koje nisu članice EU-a iz ESVD-a u Komisiju

Kako je dogovoreno u nedavnim razmjenama mišljenja glavnih tajnika Komisije i ESVD-a, Komisija će od ESVD-a preuzeti niz zadaća povezanih s unutarnjim tržištem. ESVD će stoga prenijeti odgovarajuće resurse Komisiji (1 službenika AD 11, 2 službenika AD 10 i 1 službenika AST 9) i u skladu s time smanjiti svoj plan radnih mjesta i proračun. Za troje službenika taj će se premještaj izvršiti već 2021., a za četvrtog do 1. siječnja 2022.

Brojke se temelje na pretpostavci da će Komisija plaćati toj četvorici dužnosnika cijelu 2022. godinu iako mogu biti upućeni na rad tijekom prvih šest mjeseci. Prenesena proračunska sredstva uključuju i određene proračunske stavke za infrastrukturu i IT.

Proračunska linija Naziv Odobrena sredstva za preuzimanje obveza Odobrena sredstva za plaćanje Dio X. – Europska služba za vanjsko djelovanje 1 1 0 0 Osnovne plaće –444 000 –444 000 1 1 0 2 Prava iz Pravilnika o osoblju povezana s osobnom situacijom člana osoblja –110 000 –110 000 1 1 0 3 Socijalno osiguranje –17 000 –17 000 1 4 0 Službena putovanja –18 800 –18 800 2 0 1 0 Čišćenje i održavanje –9 900 –9 900 2 0 1 1 Voda, plin, električna energija i grijanje –3 000 –3 000 2 0 1 2 Zaštita i nadzor zgrada –14 200 –14 200 2 1 0 0 Informacijska i komunikacijska tehnologija –26 000 –26 000 Ukupno –642 900 –642 900 Dio III. Komisija 20 01 02 01 Primici od rada i naknade — Sjedište i predstavništva 603 000 603 000 20 01 02 02 Troškovi i naknade povezani sa zapošljavanjem, premještajem i prestankom radnog odnosa — Sjedište i predstavništva 1 000 1 000 20 02 06 01 Službena putovanja 18 800 18 800 20 03 01 02 Rashodi koji se odnose na zgrade 12 900 12 900 20 03 07 02 Zaštita zgrada — Bruxelles 14 200 14 200 20 04 02 Digitalna radna mjesta 26 000 26 000 Ukupno 675 900 675 900

11.Ažuriranje prihoda

11.1. Ažuriranje predviđanja vlastitih sredstava za nerecikliranu plastiku

Do 31. svibnja 2021. sve su države članice odobrile novu Odluku o vlastitim sredstvima (Odluka Vijeća (EU, Euratom) 2020/2053 od 14. prosinca 2020.). Stoga je stupila na snagu 1. lipnja 2021. Odlukom o vlastitim sredstvima uspostavljena su nova vlastita sredstva koja se temelje na nerecikliranom plastičnom ambalažnom otpadu, koje je Komisija unijela u nacrt proračuna za 2022.

Količina nerecikliranog plastičnog ambalažnog otpada dobiva se kad se od količine plastičnog ambalažnog otpada oduzme količina takvog otpada koji je recikliran. Predviđanje količine plastičnog ambalažnog otpada koje koristi Komisija temelji se na sljedećoj metodi: godišnjoj stopi rasta BND-a u stalnim cijenama za razdoblje 2017./2018.–2021. u skladu s najnovijom dostupnom Komisijinom gospodarskom prognozom primjenjuje se na najnovije dostupne stvarne podatke o plastičnom ambalažnom otpadu.

Pretpostavlja se da će stope recikliranja država članica slijediti linearnu konvergenciju između stope recikliranja na temelju najnovijih dostupnih stvarnih podataka (2017./2018.) i EU-ova cilja recikliranja od 50 % koji treba ostvariti do 2025. Povećanje stopa recikliranja ograničeno je na dva postotna boda godišnje kako bi se osigurala realistična konvergencija. Stopa recikliranja država članica koje su već ostvarile ili premašile cilj 2017./2018. ostaje nepromijenjena.

Na temelju te metode i uključujući ažurirane osnovice predviđanja koje su dostavili Luksemburg, Portugal i Rumunjska, predviđanje za sve države članice dogovoreno je na 181. sastanku Savjetodavnog odbora za vlastita sredstva (ACOR) 26. svibnja 2021.

U skladu s člankom 15. Uredbe o stavljanju na raspolaganje vlastitih sredstava od nereciklirane plastike („MAR2”) države članice pozvane su Komisiji dostaviti svoja ažurirana predviđanja o količini nerecikliranog plastičnog ambalažnog otpada do 31. srpnja 2021.

Češka, Njemačka, Španjolska, Hrvatska, Italija, Mađarska, Austrija i Slovačka dostavile su Komisiji ažurirana predviđanja nerecikliranog plastičnog ambalažnog otpada za 2021. i 2022. Belgija, Bugarska, Poljska i Švedska potvrdile su osnove predviđanja tijekom sastanka ACOR-a 26. svibnja 2021. Preostale države članice nisu poslale ažurirana predviđanja nerecikliranog plastičnog ambalažnog otpada za 2021. i 2022.

U tom kontekstu i kao iznimka od godišnjeg postupka predviđanja ACOR-a koji se provodi jednom godišnje u svibnju, Komisija se na sastanku ACOR-u u rujnu sa svim državama članicama dogovorila o ažuriranom skupu predviđanja za 2021. i 2022. samo za vlastita sredstva koja se temelje na nerecikliranoj plastici.

U usporedbi s rezultatima sastanka ACOR-a održanog u svibnju, ažurirano predviđanje rezultiralo je promjenama za ograničen broj država članica, ali ukupna vlastita sredstva koja se temelje na nerecikliranom plastičnom ambalažnom otpadu bit će samo 2 milijuna EUR niža zbog nešto niže osnovice plastike (u tonama).

2022. – Vlastita sredstva koja se temelje na nerecikliranom plastičnom ambalažnom otpadu – učinak u odnosu na prethodna predviđanja Bruto doprinos vlastitih sredstava na temelju nereciklirane plastike Korekcija jednokratnih iznosa vlastitih sredstava na temelju nereciklirane plastike Neto doprinos vlastitih sredstava na temelju nereciklirane plastike (ACOR iz svibnja/NIP 4) Neto doprinos vlastitih sredstava na temelju nereciklirane plastike (ACOR iz rujna) Razlika u doprinosu vlastitih sredstava na temelju nereciklirane plastike Doprinos na temelju BND-a (ACOR iz svibnja/NIP 4) Doprinos na temelju BND-a (ACOR iz rujna) Razlika u doprinosu na temelju BND-a zbog revidiranih predviđanja vlastitih sredstava na temelju nereciklirane plastike Ukupna razlika (vlastita sredstva na temelju nereciklirane plastike + doprinos na temelju BND-a) ACOR iz svibnja ACOR iz rujna Δ % Δ BE 153 153 0 0,0 % 0 153 153 0 3 864 3 864 0,08 0,1 BG 46 46 0 0,0 % 22 24 24 0 517 517 0,01 0,0 CZ 95 88 -8 –8,1 % 32 63 55 –8 1 783 1 783 0,04 –7,6 DK 124 124 0 0,0 % 0 124 124 0 2 677 2 677 0,05 0,1 DE 1 365 1 392 26 1,9 % 0 1 365 1 392 26 28 780 28 781 0,57 27,0 EE 27 27 0 0,0 % 4 23 23 0 230 230 0,00 0,0 IE 150 150 0 0,0 % 0 150 150 0 2 389 2 389 0,05 0,0 EL 84 84 0 0,0 % 33 51 51 0 1 406 1 406 0,03 0,0 ES 671 663 –6 –0,9 % 142 529 521 –8 9 962 9 962 0,20 –7,8 FR 1 258 1 258 0 0,0 % 0 1 258 1 258 0 19 834 19 834 0,40 0,4 HR 30 31 2 5,5 % 13 17 18 2 436 436 0,01 1,6 IT 955 945 –10 –1,1 % 184 771 761 –10 14 172 14 172 0,28 -9,9 CY 7 7 0 0,0 % 3 4 4 0 171 171 0,00 0,0 LV 21 21 0 0,0 % 6 15 15 0 251 251 0,01 0,0 LT 21 21 0 0,0 % 9 12 12 0 403 403 0,01 0,0 LU 14 14 0 0,0 % 0 14 14 0 354 354 0,01 0,0 HU 189 183 –6 –3,0 % 30 159 153 –6 1 179 1 179 0,02 –5,6 MT 9 9 0 0,0 % 1 8 8 0 103 103 0,00 0,0 NL 213 213 0 0,0 % 0 213 213 0 6 688 6 688 0,13 0,1 AT 149 153 3 2,2 % 0 149 153 3 3 164 3 164 0,06 3,3 PL 498 498 0 0,0 % 117 381 381 0 4 296 4 296 0,09 0,1 PT 201 201 0 0,0 % 31 170 170 0 1 707 1 707 0,03 0,0 RO 183 183 0 0,0 % 60 123 123 0 1 877 1 877 0,04 0,0 SI 17 17 0 0,0 % 6 11 11 0 388 388 0,01 0,0 SK 55 53 –2 –3,8 % 17 38 36 –2 779 779 0,02 –2,1 FI 69 69 0 0,0 % 0 69 69 0 1 994 1 994 0,04 0,0 SE 106 106 0 0,0 % 0 106 106 0 4 241 4 241 0,08 0,1 EU27 6 711 6 709 –0,2 0,0 % 711 6 000 5 997 –2,3 113 646 113 648 2.3. 0,0

11.2. Ažuriranje doprinosa Ujedinjene Kraljevine

Na temelju članka 148. Sporazuma o povlačenju Ujedinjena Kraljevina izvršit će plaćanja Uniji kako bi pokrila svoj udio u nepodmirenim obvezama prije 2021. koje treba platiti 2022. te u obvezama Unije (kao što su mirovine) i nepredviđenim financijskim obvezama. Ukupni doprinos Ujedinjene Kraljevine uključit će i iznose koje Unija treba isplatiti Ujedinjenoj Kraljevini i Ujedinjena Kraljevina Uniji, a odnose se na korekcije vlastitih sredstava i prilagodbe za financijske godine prije 2021.

U usporedbi s iznosima navedenima u nacrtu proračuna za 2022. ažurirano predviđanje doprinosa Ujedinjene Kraljevine dovodi do povećanja od 326 659 051 EUR i ukupno iznosi 11 016 705 653 EUR. To je povećanje posljedica: a) ažuriranih iznosa koji se odnose na rujanski račun koji je Ujedinjenoj Kraljevini proslijeđen 16. rujna 2021. s pet obroka koje treba platiti 2022. i b) predviđanja doprinosa Ujedinjene Kraljevine za mirovine osoblja i druga davanja na temelju radnog odnosa za 2021. koja će se prvi put platiti 2022., kako je navedeno u prethodnom odjeljku 11.1. To predviđanje temelji se na udjelu Ujedinjene Kraljevine u rashodima za mirovine osoblja i druga davanja na temelju radnog odnosa na koja je osoblje EU-a steklo pravo do 31. prosinca 2020. (članak 142. stavak 6. Sporazuma o povlačenju).

Predviđeni doprinos Ujedinjene Kraljevine unosi se na prihodovnu stranu proračuna kao dio proračunske linije u koji se primaju svi doprinosi Ujedinjene Kraljevine na temelju Sporazuma o povlačenju (stavka prihoda 6 6 0 2).